Masato Uchishiba

Masato Uchishiba (født 17. juni 1978 i Kōshi) er en japansk tidligere judoka som konkurrerte i klassen 66 kilo. Under Judo-VM 2009 i Kairo tok han sølv i 66-kilosklassen bak João Derly fra Brasil, noe som var hans første medalje i et VM. Uchishiba representerte Japan under Sommer-OL 2008, der han tok gull i samme klasse foran Benjamin Darbelet fra Frankrike. Han tok også gull i samme klasse i Sommer-OL 2004 i Athen.

Uchishiba ble utestengt på livstid fra den japanske judofederasjonen i 2013 etter at han ble dømt for å ha voldtatt en full kvinnelig student i 2011 da han var judotrener for kvinnelaget ved et universitet i Kyūshū. Han begynte å sone dommen på fem års fengselsstraff etter at han tapte den siste anken i 2014. Han ble løslatt på prøve i november 2017 og skiftet til jujutsu. I juli 2018 ble det kjent at han skulle bli trener for Kyrgyzstans judolandslag for menn.

Referanser

Eksterne lenker 
 

Japanske judoka
Olympiske mestere for Japan
Deltakere for Japan under Sommer-OL 2004
Judoka under Sommer-OL 2004
Medaljevinnere under Sommer-OL 2008
Deltakere for Japan under Sommer-OL 2008
Judoka under Sommer-OL 2008
Olympiske medaljevinnere i judo